Page:Beowulf (Wyatt).djvu/87

Rh

Ond þū Unferð lǣtealde lāfe, wrætlīc wǣg-sweord,wīd-cūðne man heard-ecg habban;ic mē mid Hruntinge dōm gewyrce,*oþðe mec dēað nimeð.” Æfter þǣm wordumWeder-Gēata lēod efste mid elne,nalas ondsware bīdan wolde;brim-wylm onfēng hilde-rince.Ðā wæs hwīl dæges, ǣr hē þone grund-wongongytan mehte. Sōna þæt onfunde,sē ðe flōda begong heoro-gīfre behēoldhund missera, grim ond grǣdig,þæt þǣr gumena sum æl-wihta eardufan cunnode. Grāp þā, tōgēanes,gūð-rinc gefēng atolan clommum;nō þȳ ǣr in gescōd hālan līce;hring ūtan ymbbearh, þæt hēo þone fyrd-homðurhfōn ne mihte, locene leoðo-syrcan,lāþan fingrum. Bær þā sēo brim-wyl[f], þā hēo tō botme cōm, hringa þengeltō hofe sīnum, swā hē ne mihte nō(hē þēah mōdig wæs) wǣpna gewealdan;ac hine wundra þæs fela swe[n]cte on sunde,sǣ-dēor monig hilde-tuxumhere-syrcan bræc, ēhton āglǣcan.Ðā se eorl ongeat,